El termini de presentació de sol·licituds és des del 2 de juliol al 30 de setembre de 2020, inclòs.
La sol·licitud s'haurà de complimentar mitjançant el formulari accessible per via telemàtica a través del botó "Accés al servei online" que es troba a l'inici de la pàgina informativa de beques de col·laboració del Ministeri d'Educació i Formació Professional.
Una vegada realitzat el procés anterior, la persona sol·licitant haurà de descarregar-se i imprimir-se una plantilla el format PDF que haurà de ser complimentada pel propi sol·licitant (esquema de projecte de col·laboració) i avaluada pel departament.
Per tal de completar la sol·licitud haurà d'accedir novament a la sol·licitud i adjuntar el document PDF del projecte de col·laboració escanejat i presentar la sol·licitud de forma telemàtica.
Una vegada finalitzat aquest procés la sol·licitud quedarà presentada a tots els efectes.
- No estar en possessió o disposició legal d'obtenir un títol acadèmic de Llicenciat, Enginyer, Arquitecte, Graduat o Màster oficial.
- Estar matriculat en el curs 2020-2021 en un ensenyament oficial de la totalitat de les assignatures o crèdits que li restin per a finalitzar els seus estudis.
- Els estudiants de grau hauran d'estar cursant els últims crèdits per completar els requisits per a l'obtenció del títol i haver superat el 75% de la càrrega lectiva.
- Disposar com a nota mitjana dels crèdits superats a què es refereix el punt anterior la que s'assenyala a continuació per a cadascuna de les branques de titulacions universitàries oficials:
- 7,25 punts per a la branca d'Enginyeria i Arquitectura o Ensenyaments Tècnics.
- 7,70 punts per a les branques de Ciències, Ciències Experimentals i per a les Ciències Socials i Jurídiques.
- 7,80 punts per a la branca de Ciències de la Salut.
- 8,00 punts per a la branca d'Humanitats.
- No estar en possessió o disposició legal d'obtenir un títol acadèmic de Màster Oficial o de Doctor.
- Estar matriculat en el curs 2020-2021 en un ensenyament oficial de la totalitat de les assignatures o crèdits de primer curs de Màster.
- Haver obtingut en l'expedient acadèmic corresponent als estudis universitaris previs que donen accés al màster la nota mitjana que s'estableix en l'apartat anterior, segons la branca de coneixement de procedència.
Consulteu les bases de la convocatòria.
L'import de la beca és de 2.000,00 euros i només es podrà gaudir per un únic curs acadèmic i per una sola vegada.
La concessió d'aquesta beca no comporta l'exempció del pagament per part del beneficiari dels preus públics per serveis acadèmics.
En cap cas es concediran aquestes beques a estudiants que estiguin cursant el Projecte de Final de Carrera quan aquest no constitueixi una assignatura del pla d'estudis.
Els requisits acadèmics que han de complir els sol·licitants han de figurar en l'expedient acadèmic en la data de finalització de la data límit de presentació de sol·licituds.
Aquesta beca només és compatible amb les beques de caràcter general per al curs 2020-2021 convocades pel mateix Ministeri per a estudiants universitaris i amb les beques Equitat per al curs 2020-2021 que convoca l'AGAUR.
El formulari de sol·licitud de beca i la documentació a presentar es realitzarà via telemàtica a través del botó "Acceso al servicio online" que es troba a l'inici de la pàgina informativa de beques de col·laboració del Ministeri d'Educació i Formació Professional.
La tramitació és exclusivament telemàtica.
Una vegada es publica la resolució jurídica.
La resolució de concessió serà notificada a les persones interessades mitjançant la seva publicació en el tauler electrònic de l'Administració de la Generalitat de Catalunya i de manera informativa en la pàgina web de l'AGAUR.
Contra la resolució de concessió o denegació d'ajuts es pot presentar un recurs potestatiu de reposició en el termini d'un mes a partir de l'endemà de la data de la publicació de la resolució al tauler tauler electrònic de l'Administració de la Generalitat de Catalunya, davant el president de la Comissió Executiva d'Ajuts Universitaris.
També es pot presentar un recurs contenciós administratiu, que es pot interposar en el termini de dos mesos a partir de l'endemà de la data de publicació de la resolució al tauler tauler electrònic de l'Administració de la Generalitat de Catalunya.
El pagament s'efectuarà per transferència bancària a la persona beneficiària de conformitat amb allò establert en la convocatòria.